CELEX: C2006/326/87
Language: et
Date: 2006-12-30 00:00:00
Title: Kohtuasi C-456/06: Eelotsusetaotlus, mille esitas Bundesgerichtshof (Saksamaa) 16. novembril 2006 — Peek & Cloppenburg KG versus Cassina S.p.A.

30.12.2006   
            
            
               ET
            
            
               Euroopa Liidu Teataja
            
            
               C 326/43
            
         Eelotsusetaotlus, mille esitas Bundesgerichtshof (Saksamaa) 16. novembril 2006 — Peek & Cloppenburg KG versus Cassina S.p.A.
   (Kohtuasi C-456/06)
   (2006/C 326/87)
   Kohtumenetluse keel: saksa
   Eelotsusetaotluse esitanud kohus
   Bundesgerichtshof
   Põhikohtuasja pooled
   
      Hageja: Peek & Cloppenburg KG
   
      Kostja: Cassina S.p.A.
   Eelotsuse küsimused
   
               1.
            
            
               
                           a)
                        
                        
                           Kas lähtuda tuleb Euroopa Parlamendi ja nõukogu 22. mai 2001. aasta direktiivi 2001/29/EÜ autoriõiguse ja sellega kaasnevate õiguste teatavate aspektide ühtlustamise kohta infoühiskonnas (1) (edaspidi “infoühiskonna direktiiv”) artikli 4 lõike 1 tähenduses levitamisest üldsusele muul viisil, kui kolmandatel isikutel lubatakse kasutada autoriõigusega kaitstud teoste reproduktsioone, ilma et kasutusõiguse loovutamisega oleks seotud reproduktsiooni tegeliku käsutusõiguse üleandmine?
                        
                     
                           b)
                        
                        
                           Kas infoühiskonna direktiivi artikli 4 lõike 1 tähenduses levitamine esineb ka siis, kui autoriõigusega kaitstud teoste reproduktsioone näidatakse avalikult, ilma et kolmandatele isikutele antaks võimalus reproduktsioone kasutada?
                        
                     
         
               2.
            
            
               Jaatava vastuse korral: kas kaupade vaba liikumise kaitsmine võib takistada eespool nimetatud juhtumitel levitamisõiguse teostamist, kui esitletud reproduktsioonidel puudub autoriõiguslik kaitse liikmesriigis, kus need on valmistatud ning ringlusse lastud?
            
         
      (1)  EÜT L 167, lk 10; ELT eriväljaanne 17/01, lk 230.